खरे ने बताया कि बिहार के तत्कालीन अपर वित्त आयुक्त एस विजय राघवन ने जनवरी 1996 में पशुपालन विभाग से निकाली गई राशि के बारे में पूछा था। जांच में पाया कि नवंबर 1995 में 10 करोड़ और दिसंबर में नौ करोड़ की निकासी हुई है। यह आवंटन से काफी अधिक था। मुझे लगा जोड़-घटाव में कुछ गड़बड़ी हो रही है। पुन: बिलों को चेक किया, तो पता चला कि यहां फर्जी ढंग से पैसे निकाले जा रहे हैं। तुरंत विभाग के दफ्तर गया। अफसर ऑफिस छोड़ कर भाग गए। मैंने विभाग का दफ्तर सील करा दिया, ताकि कोई कागजात इधर-उधर नहीं कर सके। फिर प्राथमिकी की।